section_heading: Posljedice
paragraph_text: Kazne nisu bile samo na europskoj razini; i engleska premijerka Margaret Thatcher odlučila se obračunati s huliganstvom u Engleskoj. Kazne su znatno postrožene - za huliganske ispade automatski se išlo u zatvor, policiji su proširene ovlasti u suzbijanju divljaštva, a svi počinitelji izgreda morali su se javljati policiji prije utakmica. Uslijedile su zabrane posjeta utakmicama izgrednicima (u nekim slučajevima i doživotne), zatvorske kazne postajale su sve dulje, a novčane kazne sve veće. Nakon više od deset godina borbe, huliganstvo je uvelike smanjeno.